Aragonés grausino

L**'aragones grausino** ye a parla local aragonesa que se charra en Graus (Uesca). Ye una d'as variedaz d'o baixorribagorzano millor conoixidas.

## Fonetica

Tot y que predomina a diftongación d'as Ĕ y Ŏ curtas latinas, como ye normal en aragonés, bi ha casos de no diftongación, como en atras localidaz de Ribagorza Baixa occidental:
**[[Adverbios de manera en aragonés|Ben]]*: bien.
**[[Piedra|Pedra]]*: piedra.
**[[Dient|Den]]*: dient.
**[[Piet|Peu]]*: piet.
**[[Cueva|Cova]]*: cueva.
**[[Buei|Bou]]*: buei.

Como ye normal en baixo-ribagorzano os diftongos -ie- d'o sufixo -iello s'han simplificau en *-illo*:
* *[[ixartiello|ixartillo]]*, *[[armiella|armilla]]*, manimenos se conserva *[[maciello]]*.

Veyemos -o final pero ye fácil que siga recomposada, porque se troba en casos que l'aragonés cheneral no en tiene.
* *aviento*, *aiguazo*, *[[espantallo]]*, *[[anyo]]*
* *[[man]]o*

Manimenos se pierde en bel caso dezaga -ll-, seguindo una tendencia común con o catalán que no se troba guaire en aragonés:
* *batall* ("batallo"), *corcoll* ("corcollo").

A -y- d'a epentesi antihiatica se conserva en *[[sayeta]]*.

Encara que a F- inicial se conserva, bi ha muitos castellanismos foneticos:
* *habllá* ("fablar"), *hiel*, *hígado* ("figado"), *hornillos* ("forniellos").

Encara que a Ch- inicial se conserva, bi ha muitos castellanismos foneticos:
* *jueves* ("chueus"), *jodías* ("chodías"), *jarra* ("charra").

Bi ha poquez eixemplos de conservación d'as oclusivas xordas intervocalicas latinas:
**[[Crepa]]*.
**Batallá*.
**[[Batallo|Batall]]*.
**[[Mallata]]*.
**[[Trucador]]* /trucadó/.

A -x- se conserva bien, y como ye normal en ribagorzano ye acompanyada d'una i:
* *un coixo baixaba por una baixada con un faixo de buixos*

A x- inicial ye acompanyada d'una i- inicial en probables derivaus de palabras latinas con prefixo ex-, como en belsetán y chistabín:
* *[[ixambre]]*, *ixolomá*, *ixafegá*.

Y tamién en belatro caso como *[[ixada]]* < *ASCIATA*.

A -ll- que vien d'os grupos -LY-, -C'L-, -G'L-, etcetera...se conserva en muitos casos, pero tamién trobamos a sobén castellanismos foneticos:
* *vieja* ("viella"), *cojé* ("cullir", "agafar"), *consejo* ("consello"), *muertijuelo*, *cejas* ("cellas").

A -it- que provién d'os grupos latinos -CT-, -ULT- se conserva mal, y abundan os castellanismos foneticos:
* *mucho* ("muito"), *cochilla*, *escuchá* ("escuitar").
* *ocho* ("ueito"), *leche* ("leit"), *noches* ("nueiz"), *fecho*, encara que bi ha bel testimonio de *fei* (forma baixo-ribagorzana de *feito*).

Como bi ha doblez de formas chenuinas y castellanizadas, bi ha casos de rearagonesización incorrecta con xeada, (dende o punto de vista d'os que no reconoixen l'aragonés, hiperdialectalismo):
**dixá*/*dejá*, *treballá*/*trabajá*
**muixar* en cuenta de *mullar*

## Morfolochía
L'articlo en os zaguers anyos coincide con o castellano, pero ye domentau l'emplego antigo de *lo*, *es*, y *a*. Puede contrayer-se con a preposición *por*: *pol camino*, *pola pllaza*.

L'emplego de *tot* se reduce a cuan va dezaga de l'infinitivo, en os atros casos se diz *to*, y 'to* puede emplegarse pa toz os cheneros y numeros:
**te lo voi a'spllicá tot*
**to la semana*, *to las cosas*.

O pronombre personal *ellos* de l'aragonés cheneral ye en grausino *els*, ye analochico de *él*.

Bi ha verbos que en grausino y en catalán son d'a [[tercera conchugación en aragonés|conchugación en -ir]] y en castellano en -er:
**cosí*, *atreví*, chenerals en aragonés.
**tení*, *querí* que contrastan con l'aragonés cheneral *tener*, *querer*.

Bi ha muitos [[infinitivo en aragonés|infinitivo]]s d'a conchugación en -ar transformaus en [[Verbos acabaus en -iar (frecuentativos)|-iar]]:
**obriá*, *mezcliá*, *femiá*, *propulsiá*

Bi ha manca de diftongación en as [[Verbos irregulars por diftongación|formas rizotonicas de bel verbo]], por analochía, feito común en baixo-ribagorzano:
**Tos rogo*, *Mos recorda*.

O diminutivo [[sufixo -et|-et]] a vegadas pierde a -t final: 
* *barranquet*, *balsonet*
* *coralé*, *brazolé*, *banqué*

== Lexico ==
Las palabras comuns con o catalán adintro d'a mesma isoglosa pero no comuns con l'aragonés a l'ueste de Ribagorza y los [[catalanismos en aragonés|catalanismo]]s son dificils de distinguir y representan dica un 4 % d'o lexico:
**Asquena*.
**Filosa*: rueca.
**Patamoll*.
**Sillón*: cognato de lo [[catalán nordoccidental]] *selló*.

Bi ha palabras tipicas de Graus y redolada:
**Mirondia(r)*.
**Rafollada*.
**Susoído*.
**Torán*

Pero cada vegada son mas comuns os [[castellanismos en aragonés|castellanismo]]s, tanto os foneticos (que ya en hemos charrau), como os lexicos.

== Referencias ==


== Bibliografía ==
* [[Maria Luisa Arnal Purroy]]: *El habla de la Baja Ribagorza Occidental'', Institución Fernando el Católico, 1998.

## Vinclos externos
*Diccionario Grausín.
*Poemas en grausino de Luisón de Fierro